
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 9 septembrie 2021
            Nr.4c-13/392/2021
            PLx. 187/2021


A V I Z 
asupra

Proiectului de Lege pentru aprobarea Ordonanţei de urgenţã a Guvernului nr.20/2021 privind stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2, precum şi pentru abrogarea unor prevederi din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, pentru modificarea şi completarea Legii nr.95/2006 privind reforma în domeniul sănătăţii şi pentru modificarea Legii farmaciei nr.266/2008
În conformitate cu prevederile art.95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată spre avizare în procedură de urgență, cu Proiectul de Lege pentru aprobarea Ordonanţei de urgenţã a Guvernului nr.20/2021 privind stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2, precum şi pentru abrogarea unor prevederi din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, pentru modificarea şi completarea Legii nr.95/2006 privind reforma în domeniul sănătăţii şi pentru modificarea Legii farmaciei nr.266/2008, trimis cu adresa nr. PLx 187 din 10 mai 2021, înregistrat la Comisia juridică, de disciplină şi imunităţi sub nr.4c-13/392 din 12 mai 2021.
Potrivit prevederilor art. 75 alin. (1) din Constituția României, republicată, și ale art.92 alin.(9) din Regulamentul Camerei Deputaților, republicat, Camera Deputaților este Cameră decizională.

Proiectul de lege are ca obiect de reglementare stabilirea unor măsuri în cadrul sistemului de asigurări sociale de sănătate în contextul evoluţiei situaţiei epidemiologice determinate de răspândirea coronavirusului SARS-CoV-2. Totodată, se preconizează abrogarea, începând cu 1 aprilie 2021, a art.251 alin.(3) şi (4) şi art.252 alin.(22) din Ordonanţa de urgenţă a Guvernului nr.70/2020. De asemenea, se urmăreşte modificarea şi completarea Legii nr.95/2006, precum şi modificarea Legii farmaciei nr.266/2008.
În şedinţa din data de 9 septembrie 2021, potrivit art. 63 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat proiectul de lege supus avizării, expunerea de motive şi au avut în vedere avizul  favorabil ale Consiliului Legislativ, avizul nefavorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz favorabil proiectului de lege.
În raport de obiectul şi conţinutul reglementării, propunerea legislativă face parte din categoria legilor ordianre.

                       PREŞEDINTE                                                         SECRETAR
                Mihai Alexandru BADEA                                     Ladányi László-Zsolt
Consilier parlamentar, Bucur Dragoș

